**Ministru kabineta noteikumu projekta "Grozījumi Ministru kabineta 2015. gada 2. jūnija noteikumos Nr. 277 "Noteikumi par šķīrējtiesu reģistru"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2016. gada 6. oktobrī Latvijas Republikas Saeimā pieņemtais likums "Grozījumi Šķīrējtiesu likumā" (turpmāk – Likums), kas stājās spēkā 2016. gada 3. novembrī.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums tika izstrādāts, lai pilnveidotu Šķīrējtiesu likumā (stājās spēkā 2015. gada 1. janvārī) noteiktās prasības, kuru izpilde praksē ir iezīmējusi atsevišķas nianses, kas ir pilnveidojamas nolūkā celt pastāvīgo šķīrējtiesu (turpmāk – šķīrējtiesa) darbības efektivitāti un kvalitāti, tajā skaitā izslēdzot no šķīrējtiesu vidus tās šķīrējtiesas, kuru darbība neatbilst likuma prasībām un kuru darbības kvalitāte kavē šķīrējtiesu kā efektīva un populāra ārpustiesas strīdu risināšanas veida attīstību.Minētā īstenošanai Likums nosaka šādas jaunas prasības, atbilstoši kurām izstrādājami grozījumi Ministru kabineta 2015. gada 2. jūnija noteikumos Nr. 277 "Noteikumi par šķīrējtiesu reģistru" (turpmāk – Projekts):1. Šķīrējtiesas atrašanās vietas adrese kā šķīrējtiesas korespondences saņemšanas vietas adrese un jauni dokumenti, kas iesniedzami, reģistrējot šķīrējtiesas atrašanās vietas adresi. Pieņemot Likumu, Šķīrējtiesu likuma 4. pants papildināts ar trešo daļu, kas nosaka, ka šķīrējtiesas dibinātājam šķīrējtiesas atrašanās vietas reģistrācijai jāiesniedz Latvijas Republikas Uzņēmumu reģistram (turpmāk – Uzņēmumu reģistrs) nekustamā īpašuma īpašnieka izsniegtu piekrišanu šķīrējtiesas atrašanās vietas adreses reģistrācijai attiecīgajā ēkā vai dzīvokļa īpašumā. Savukārt, papildinot Šķīrējtiesu likuma 4. pantu ar ceturto daļu, noteikts, ka šķīrējtiesai adresētie dokumenti nosūtāmi uz tās atrašanās vietas adresi.Ievērojot minēto, ar Projektu papildināts pieteikumam šķīrējtiesas reģistrācijai un pieteikumam šķīrējtiesas atrašanās vietas maiņai pievienojamo dokumentu uzskaitījums, paredzot, ka minētajiem pieteikumiem pievienojama arī nekustamā īpašuma īpašnieka izsniegta piekrišana šķīrējtiesas atrašanās vietas adreses reģistrācijai attiecīgajā ēkā vai dzīvokļa īpašumā.Tāpat Projektā precizēts, ka Uzņēmumu reģistra lēmumi nosūtāmi uz šķīrējtiesas atrašanās vietas adresi, nevis kā līdz šim – uz šķīrējtiesas dibinātāja juridisko adresi. Atbilstoši Šķīrējtiesu likuma pārejas noteikumu 8. punktam jau reģistrētajām šķīrējtiesām jānodrošina nekustamā īpašuma īpašnieka izsniegtas piekrišanas iesniegšana šķīrējtiesas atrašanās vietas adreses reģistrācijai Uzņēmumu reģistrā līdz 2017. gada 1. martam.2. Jaunas šķīrējtiesas reglamentā norādāmās ziņas.Šķīrējtiesu likuma 8. pants, kas nosaka šķīrējtiesas reglamentā norādāmās ziņas, pieņemot Likumu, papildināts ar prasību šķīrējtiesas reglamentā norādīt arī šķīrējtiesas interneta mājaslapas adresi. Vienlaikus ar Likumu grozītas arī šķīrējtiesas mājaslapā internetā norādāmā informācija.Atbilstoši Šķīrējtiesu likuma pārejas noteikumu 8. punktam šķīrējtiesām jānodrošina reglamentu atbilstība jaunajai prasībai līdz 2017. gada 1. martam. Projektā noteikta kārtība, kādā Uzņēmumu reģistrs uzraudzīs prasības izpildi noteiktajā termiņā. 3. No 2017. gada 1. marta maina kārtību, kādā šķīrējtiesnešu sarakstā iekļautie šķīrējtiesneši reģistrējami Uzņēmumu reģistra vestajā šķīrējtiesu reģistrā. Šķīrējtiesu likuma 8. panta 2.1 daļa un 5.1 daļa, kā arī pārejas noteikumu 10. punkts paredz, ka no 2017. gada 1. marta šķīrējtiesām jāsastāda šķīrējtiesnešu saraksts, taču tas, nevis kā atsevišķs dokuments jāiesniedz Uzņēmumu reģistrā, bet gan ziņas par tajā ietvertajiem šķīrējtiesnešiem jāpiesaka ierakstīšanai Uzņēmumu reģistra vestajā šķīrējtiesu reģistrā. Ievērojot minēto, Projekts paredz izslēgt no Ministru kabineta 2015. gada 2. jūnija noteikumiem Nr. 277 "Noteikumi par šķīrējtiesu reģistru" prasību iesniegt šķīrējtiesnešu sarakstu, precizē šķīrējtiesu reģistrā ierakstāmās un pieteikumā šķīrējtiesas reģistrācijai norādāmās ziņas, kā arī nosaka jaunu pieteikuma veidu – izmaiņas ierakstos par šķīrējtiesas šķīrējtiesnešu sarakstā iekļautajiem šķīrējtiesnešiem. Tāpat Projektā nodalītas ierakstīšanai piesakāmās ziņas un reģistrā ierakstāmās ziņas par šķīrējtiesnešu sarakstā iekļautajiem šķīrējtiesnešiem, atbilstoši Šķīrējtiesu likuma 8. panta 2.1 daļā noteiktajam, ka šķīrējtiesneša personas kods (ja personai nav personas koda, – dzimšanas datumu, personu apliecinoša dokumenta numuru un izdošanas datumu, valsti un institūciju, kas dokumentu izdevusi) nav publiski pieejama informācija. Tāpat mainās katru gadu līdz 1. martam Uzņēmumu reģistram iesniedzamā apliecinājuma saturs. Ja līdz šim Šķīrējtiesu likuma 8. panta sestā daļa noteica, ka šķīrējtiesas dibinātājam reizi gadā jāiesniedz šķīrējtiesnešu saraksta aktualitātes apliecinājums, tad līdz ar Likuma spēkā stāšanos iepriekš minētā norma paredz, ka iesniedzams apliecinājums tam, ka šķīrējtiesa un tās šķīrējtiesnešu saraksts atbilst Šķīrējtiesu likuma 4. panta prasībām. Atbilstoši precizējumi veicami arī Projektā, citastarp paredzot, ka apliecinājums būtu ietverams iesniedzamajā pieteikumā un iesniedzams kā viens dokuments.Ņemot vērā, ka atbilstoši Šķīrējtiesu likuma pārejas noteikumu 10.punktā noteiktajam grozījumi attiecībā uz šķīrējtiesnešu saraksta neiesniegšanu Uzņēmumu reģistrā, kā arī grozījumi saistībā ar šķīrējtiesu reģistrā ierakstīšanai piesakāmajām ziņām gadījumos, kad izdarīti grozījumi šķīrējtiesnešu sarakstā, stāsies spēkā 2017. gada 1. martā, arī Projektā attiecīgajām normām paredzēts tāds pats spēkā stāšanās laiks. Vienlaikus, ņemot vērā, ka Šķīrējtiesu likuma 8. panta 2.1 daļa stājās spēkā jau 2016. gada 3. novembrī un, ka Šķīrējtiesu likuma pārejas noteikumu 8.punktā noteikts, ka šķīrējtiesai līdz 2017. gada 1. martam jāiesniedz Uzņēmumu reģistrā šķīrējtiesas šķīrējtiesnešu saraksts, kas atbilst Šķīrējtiesu likuma 8. panta 2.1 daļas prasībām, šķīrējtiesām līdz 2017. gada 1. martam jāiesniedz Uzņēmumu reģistrā šķīrējtiesnešu saraksti, kuros jānorāda katra šķīrējtiesneša vārds, uzvārds un personas kods (ja personai nav personas koda, – dzimšanas datumu, personu apliecinoša dokumenta numuru un izdošanas datumu, valsti un institūciju, kas dokumentu izdevusi).4. Likumā noteiktais regulējums paredz jaunus pamatus šķīrējtiesu izslēgšanai no šķīrējtiesu reģistra. Likums papildināja Šķīrējtiesu likuma 9. pantu ar 1.1 daļu, kā arī izteica otro daļu jaunā redakcijā, nosakot, ka Uzņēmumu reģistrs uzrauga šķīrējtiesas atbilstību Šķīrējtiesu likuma 2. panta otrās daļas, 4. panta pirmās daļas 3. punkta, otrās un ceturtās daļas, 7. un 8. panta un 14. panta pirmās, otrās, trešās un 4.2 daļas prasībām un, ka Uzņēmumu reģistrs pieņem lēmumu par šķīrējtiesas izslēgšanu no šķīrējtiesu reģistra:1) ja šķīrējtiesa neatbilst kādai no Šķīrējtiesu likuma 2. panta otrajā daļā, 4. panta pirmās daļas 3. punktā un otrajā daļā noteiktajām prasībām;2) šķīrējtiesa nav sasniedzama tās norādītajā atrašanās vietas adresē;3) šķīrējtiesas dibinātājs nav iesniedzis Šķīrējtiesu likuma 8. panta sestajā daļā minēto apliecinājumu vai ir sniedzis nepatiesu informāciju;4) nav ievērota Šķīrējtiesu likuma 14. panta ceturtās daļas prasība;5) šķīrējtiesas dibinātājs nav izpildījis Šķīrējtiesu likuma 14. panta 4.2 daļas prasību.Ievērojot minēto, Projekts nosaka, ka Šķīrējtiesu likuma 9. panta 1.1 daļā noteikto uzraudzību Uzņēmumu reģistrs savas kompetences ietvaros veiks, reaģējot uz Uzņēmumu reģistra rīcībā esošu informāciju, saņemot attiecīgu iesniegumu un pārbaudot tajā norādīto informāciju no jebkuras personas par konstatētu šķīrējtiesas neatbilstību kādai no Šķīrējtiesu likuma 9. panta 1.1 daļā minētajām prasībām vai atklājot neatbilstību Uzņēmumu reģistra vesto reģistru informācijā. Projekts paredz, ka, konstatējot neatbilstību, Uzņēmumu reģistra valsts notārs nosūtīs brīdinājumu uz šķīrējtiesas atrašanās vietas adresi un norādīs termiņu trūkumu novēršanai. Ja neatbilstība brīdinājumā noteiktajā termiņā netiks novērsta, Uzņēmumu reģistra valsts notārs pieņems lēmumu par ieraksta izdarīšanu šķīrējtiesu reģistrā par šķīrējtiesas izslēgšanu no reģistra.5. Likumā paredzēti divi pārejas posmi šķīrējtiesām, lai nodrošinātu atbilstību Likuma regulējumam.Šķīrējtiesu likuma pārejas noteikumu 8. un 11. punktā noteikta kārtība, kādā jau reģistrēto šķīrējtiesu šķīrējtiesas dibinātājiem jānodrošina šķīrējtiesu reģistra ierakstu un šķīrējtiesas reģistrācijas lietai pievienojamo dokumentu atbilstība divos posmos – līdz 2017. gada 1. martam un līdz 2017. gada 1. jūnijam. Līdz 2017. gada 1. martam atbilstoši Šķīrējtiesu likuma pārejas noteikumu 8. punkta regulējumam šķīrējtiesas dibinātājam jāiesniedz Uzņēmumu reģistram nekustamā īpašuma īpašnieka piekrišana, kas minēta Šķīrējtiesu likuma 4. panta trešajā daļā, nepieciešamais reglamenta grozījumu teksts, kā arī pilns reglamenta teksts jaunā redakcijā, papildinot reglamentu ar informāciju par šķīrējtiesas interneta mājaslapas adresi, kā arī jāiesniedz šķīrējtiesas šķīrējtiesnešu saraksts, kurā norādīts katra šķīrējtiesneša vārds, uzvārds un personas kods (ja personai nav personas koda, – dzimšanas datumu, personu apliecinoša dokumenta numuru un izdošanas datumu, valsti un institūciju, kas dokumentu izdevusi), un apliecinājums, ka šķīrējtiesa un tās šķīrējtiesnešu saraksts atbilst Šķīrējtiesu likuma 4. panta prasībām. Savukārt līdz 2017. gada 1. jūnijam atbilstoši Šķīrējtiesu likuma pārejas noteikumu 11. punkta regulējumam šķīrējtiesas dibinātājam jāiesniedz Uzņēmumu reģistram pieteikums par grozījumu izdarīšanu šķīrējtiesu reģistrā, nodrošinot atbilstību Šķīrējtiesu likuma 8. panta otrajai daļai, kas stāsies spēkā 2017. gada 1. martā, proti, šķīrējtiesas dibinātājam jāiesniedz pieteikuma veidlapa, kurā norādīti aktuālie šķīrējtiesas šķīrējtiesnešu sarakstā iekļauto šķīrējtiesnešu vārdi, uzvārdi un personas kodi (ja personai nav personas koda, – dzimšanas datumu, personu apliecinoša dokumenta numuru un izdošanas datumu, valsti un institūciju, kas dokumentu izdevusi).Vienlaikus Šķīrējtiesu likuma pārejas noteikumu 9. un 12. punkts paredz, ka, ja līdz 2017. gada 1. martam un attiecīgi līdz 2017. gada 1. jūnijam šķīrējtiesas dibinātājs Uzņēmumu reģistrā neiesniegs dokumentus, lai nodrošinātu atbilstību Šķīrējtiesu likuma pārejas noteikumu 8. un 11. punktā minētajām prasībām, Uzņēmumu reģistrs līdz 2017. gada 1. jūnijam pirmajā posmā un 2017. gada 1. septembrim lems par šķīrējtiesas izslēgšanu no šķīrējtiesu reģistra.Ņemot vērā iepriekš minēto, Projekts nosaka kārtību, kādā Uzņēmumu reģistrs izslēdz šķīrējtiesu no šķīrējtiesu reģistra, ja netiek izpildītas Likuma pārejas noteikumu 8. un 11. punktā noteiktās prasības.6. Acīmredzamu pārrakstīšanās kļūdu labošana neapgrūtinot šķīrējtiesas dibinātāju. Līdzīgi kā to paredz 2016. gada 1. novembrī Ministru kabinetā apstiprinātais un izskatīšanai Latvijas Republikas Saeimā virzītais likumprojekts "Grozījumi likumā "Par Latvijas Republikas Uzņēmumu reģistru"", arī uz šķīrējtiesu reģistru nepieciešams attiecināt kārtību, ka acīmredzamas kļūdas Uzņēmumu reģistra valsts notārs labo, nesūtot paziņojumu šķīrējtiesas dibinātājam un negaidot šķīrējtiesas dibinātāja termiņā celtus iebildumus. Par acīmredzamām kļūdām uzskatāmi gadījumi, kad kļūdainais ieraksts ir nepārprotams, viedokļa prasīšana tiesību subjektam būtu bezjēdzīga un tiesību subjektu apgrūtinoša, kā arī no iesniegtajiem dokumentiem nerodas pretrunas par ieraksta saturu.Ņemot vērā iepriekš uzskaitītos grozījumus Šķīrējtiesu likumā, kuri tika pieņemti ar Likumu, nepieciešams grozīt Ministru kabineta 2015. gada 2. jūnija noteikumus Nr. 277 "Noteikumi par šķīrējtiesu reģistru", izstrādājot Projektu.Projektam, ņemot vērā pirmā pārejas posma noslēguma termiņu – 2017. gada 1. marts, jāstājas spēkā līdz 2017. gada 1. februārim.  |
| 3. | Projekta izstrādē iesaistītās institūcijas | Tieslietu ministrija (Uzņēmumu reģistrs). |
| 4. | Cita informācija | Projekta īstenošanai jāveic Uzņēmumu reģistra informācijas sistēmas pielāgojumi – šķīrējtiesnešu ievadei šķīrējtiesu reģistrā, pārbaudei par šķīrējtiesneša dalību citās šķīrējtiesās, kā arī saistītie pielāgojumi izmaiņām valsts notāru lēmumos, izziņās, datu apmaiņās, pieteikumos. Minētos Uzņēmumu reģistra informācijas sistēmas pielāgojumus Tieslietu ministrija nodrošinās piešķirto valsts budžeta līdzekļu ietvaros. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz šķīrējtiesu reģistrā jau reģistrētajiem šķīrējtiesu dibinātājiem, kā arī tiem, kas nākotnē dibinās šķīrējtiesas un iesniegs pieteikumus šķīrējtiesu ierakstīšanai šķīrējtiesu reģistrā. 2016. gada 3. novembrī šķīrējtiesu reģistrā kopumā reģistrētas 77 šķīrējtiesas, kuras normatīvajos aktos noteiktajā kārtībā nebija izslēgtas no šķīrējtiesu reģistra.Tiesiskais regulējums ietekmēs arī Uzņēmumu reģistru, paredzot jaunus pienākumus Uzņēmumu reģistram, gan attiecībā uz iesniegto dokumentu pārbaudi, gan īstenojot Šķīrējtiesu likuma 9. panta 1.1 daļā noteikto uzraudzību, reaģējot uz Uzņēmumu reģistra rīcībā esošu informāciju, saņemot attiecīgu iesniegumu no jebkuras personas par konstatētu šķīrējtiesas neatbilstību kādai no Šķīrējtiesu likuma 9. panta 1.1 daļā minētajām prasībām vai atklājot neatbilstību Uzņēmumu reģistra vesto reģistru informācijā. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums precizē šķīrējtiesu reģistrā iesniedzamos dokumentus un pieteikumu veidlapās norādāmās ziņas atbilstoši Likumam. Atbilstoši Likumam šķīrējtiesu reģistrā iesniedzamo dokumentu skaits, kā arī to gadījumu skaits, kuros dokumenti iesniedzami, pieaugs, līdz ar to šķīrējtiesu reģistrā jau reģistrēto šķīrējtiesu dibinātājiem, kā arī tiem, kas nākotnē iesniegs pieteikumus šķīrējtiesu ierakstīšanai šķīrējtiesu reģistrā pieaugs administratīvais slogs. Uzņēmumu reģistram savukārt pieaugs patērētais laiks attiecīgo pakalpojumu sniegšanai, kā arī ar to saistītās izmaksas. Turklāt, ņemot vērā, ka Likums nosaka divus pārejas posmus, kuros šķīrējtiesām jānodrošina atbilstība jaunajām prasībām, gan Uzņēmumu reģistram, gan šķīrējtiesu dibinātājiem ievērojami pieaugs administratīvais slogs 2017. gada pirmajā pusē.  |
| 3. | Administratīvo izmaksu monetārs novērtējums | Ņemot vērā, ka Projektā, tāpat kā līdz šim spēkā esošajā regulējumā, ietverts pienākums iesniegt pieteikumus ierakstu izdarīšanai šķīrējtiesu reģistrā, kā arī atbilstoši Likumam, noteikti šķīrējtiesu reģistrā iesniedzamie šķīrējtiesas dokumenti, Projekts nosaka informācijas sniegšanas pienākumu. Likums paredz, ka papildus līdz šim jau normatīvajos aktos noteiktajiem dokumentiem, šķīrējtiesu reģistrā šķīrējtiesas dibinātājiem būs jāiesniedz nekustamā īpašuma īpašnieku piekrišanas šķīrējtiesas atrašanās vietas adreses reģistrācijai attiecīgajā nekustamajā īpašumā.Papildus Likums paredz 2017. gada laikā divus pārejas posmus, kuros šķīrējtiesu dibinātājiem būs jānodrošina atbilstība jaunajam Šķīrējtiesu likumam, pirmajā posmā iesniedzot reglamentu, tā grozījumu tekstu, šķīrējtiesnešu sarakstu un apliecinājumu, savukārt otrajā posmā iesniedzot pieteikumu, kurā norādīti šķīrējtiesas šķīrējtiesnešu sarakstā iekļautie šķīrējtiesneši. Jāņem vērā, ka katras šķīrējtiesas dibinātājam arī turpmāk gada laikā būs obligāti jāiesniedz vismaz viens pieteikums šķīrējtiesu reģistrā – apliecinājums, ka šķīrējtiesa un tās šķīrējtiesnešu saraksts atbilst Šķīrējtiesu likuma 4. panta prasībām. Ņemot vērā iepriekšējo trīs gadu tendences pieteikumu iesniegšanā ierakstu izdarīšanai šķīrējtiesu reģistrā, var pieņemt, ka vidēji katru otro gadu šķīrējtiesu dibinātāji iesniegs arī pieteikumus par izmaiņu reģistrāciju šķīrējtiesu reģistrā vai dokumentu pievienošanu reģistrācijas lietai. Ievērojot iepriekš minēto, secināms, ka Projekts gada laikā paredz informācijas sniegšanas pienākumu aptuveni 1,5 reizes, taču 2017. gadā par vienu reizi vairāk – 2,5 reizes. Papildus iepriekš norādītajam, administratīvās izmaksas mērķgrupai – šķīrējtiesu dibinātājiem, kas iesniegs pieteikumus ierakstu izdarīšanai šķīrējtiesu reģistrā, veidos laiks pieteikuma veidlapas atrašanai, aizpildīšanai un iesniegšanai Uzņēmumu reģistram. Var pieņemt, ka visu minēto darbību veikšanai 2017. gadā nepieciešams laiks vienai personai nepārsniedz 1 stundu (1 h), savukārt katru nākamo gadu pusstundu (0,5 h).C = (4,47 x 1) x (77 x 2,5) = 4,47 x 192,5= 860,475 *euro*, kur:C – informācijas sniegšanas pienākuma radītās izmaksas jeb administratīvās izmaksas;4,47 – finanšu līdzekļu apjoms, kas nepieciešams, lai nodrošinātu Projektā paredzētā veidlapas aizpildīšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);1 – laika patēriņš, kas nepieciešams, lai sagatavotu informāciju, kuras sniegšanu paredz Projekts;77 – subjektu skaits, uz ko attiecas Projektā paredzētās veidlapu aizpildīšanas prasības;2,5 – cik bieži gada laikā Projekts paredz informācijas sniegšanu.Ņemot vērā iepriekš minēto, naudas izteiksmē 2017. gada laikā šai mērķgrupai kopējās administratīvās izmaksas ir prognozējamas ap 860 *euro*.C = (4,47 x 0,5) x (77 x 1,5) = 2,235 x 115,5= 258,1425 *euro*, kur:C – informācijas sniegšanas pienākuma radītās izmaksas jeb administratīvās izmaksas;4,47 – finanšu līdzekļu apjoms, kas nepieciešams, lai nodrošinātu Projektā paredzētā veidlapas aizpildīšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);0,5 – laika patēriņš, kas nepieciešams, lai sagatavotu informāciju, kuras sniegšanu paredz Projekts;77 – subjektu skaits, uz ko attiecas Projektā paredzētās veidlapu aizpildīšanas prasības;2,5 – cik bieži gada laikā Projekts paredz informācijas sniegšanu.Ņemot vērā iepriekš minēto, naudas izteiksmē katra turpmākā gada laikā pēc 2017. gada šai mērķgrupai kopējās administratīvās izmaksas ir prognozējamas ap 258 *euro*. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība, tika nodrošināta Likuma izstrādes procesa ietvaros, līdz ar to Projekta izstrādē nav nepieciešama. Pēc Projekta spēkā stāšanas Uzņēmumu reģistra mājaslapā tiks izvietoti informatīvi materiāli par kārtību, kādā šķīrējtiesām jānodrošina atbilstība jaunajām Likuma prasībām.  |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktu sabiedrības līdzdalības kārtība piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka Projekts paredz nodrošināt jau Likumā, kas ir stājies spēkā, noteikto regulējumu, Projekts nemaina esošo regulējumu un neievieš jaunas politikas iniciatīvas, sabiedrības līdzdalība, kas tika nodrošināta Likuma izstrādes procesa ietvaros, Projekta izstrādē nav nepieciešama. |
| 3. | Sabiedrības līdzdalības rezultāti | Projekts šo jomu neskar.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

*Anotācijas III, IV un V sadaļa – Projekts šīs jomas neskar.*

Iesniedzējs:

tieslietu ministrs Dzintars Rasnačs

05.01.2017. 16:22

2457

L. Letiņa

67031734, Laima.Letina@ur.gov.lv